Naturschutzgebitt Kiemerchen-Scheiergronn-Groussebësch

D'Naturschutzgebitt Kiemerchen-Scheiergronn-Groussebësch ass en Naturschutzgebitt zu Lëtzebuerg, an de Gemenge Suessem an Déifferdeng, dat duerch e groussherzoglecht Reglement vum 11. Mäerz 2000 geschaf gouf.

Et huet eng Fläch vun 391,94 Hektar an erstreckt sech laanscht d'franséisch Grenz an zum Deel laanscht d'Réierbaach, vum Groussebësch ëstlech vun Zowaasch bis bei de Metzerbierg zu Bieles. Dobäi handelt et sech gréisstendeels ëm Bëscher, déi op de géien Häng vun der Cuesta vun der Doggerschicht am Minett wuessen, zum Deel och op Stécker vum Plateau dovun. 

En Deel vum Kiemerchen a vum Scheiergronn si fréier Grouwen iwwer Dag. Do fënnt een éischter Pionéierbëscher an Dréchewisen, mat zum Deel seelenen Orchideeënaarten.

D'Lieu-ditë Bache Jang a Vesquenhaff, déi an der Mëtt dervu leien, gehéieren net derzou. 

 Biller 

 Kuckt och 
 Lëscht vu Lëtzebuerger Naturschutzgebidder

 Um Spaweck 
 "Kiemerchen / Scheiergronn/ Groussebësch".  minett-biosphere.com (nogekuckt: 11.06.2025).

Kiemerchen
Kategorie:Gemeng Déifferdeng
Kategorie:Gemeng Suessem